**Doplnok č. 9/2023**

**Všeobecného záväzného nariadenie obce Oravská Polhora**

 **o výške príspevku na čiastočnú úhradu nákladov**

**v školách a školských zariadeniach**

**v zriaďovateľskej pôsobnosti obce Oravská Polhora č. 3/2009**

§ 4 a § 5 sa mení nasledovne:

**§ 4**

**Školská jedáleň pri MŠ**

1. Za stravovanie stravníka v školskej jedálni a výdajnej školskej jedálni prispieva stravník, alebo zákonný zástupca stravníka na čiastočnú úhradu nákladov v školskej jedálni mesačne vo výške súčtu nákladov na:

 **a)nákup potravín podľa vekových kategórií stravníkov** v súlade s finančnými pásmami určenými Ministerstvom školstva SR – II. Finančné pásmo A

 **b)a režijných nákladov nasledovne:**

|  |  |  |  |  |  |  |
| --- | --- | --- | --- | --- | --- | --- |
| Materská škola | desiata | obed | olovrant | režijné náklady na obed | **dotácia** | spolu na deň s režijnými nákladmi |
| mesačný príspevok na náklady na nákup potravín |
| stravníci od 2-6 rokov | 0,45 € | 1,10 € | 0,35 € | 0,20 € |  | 2,10 € |
| posledný ročník MŠ | 0,45 € | 1,10 € | 0,35 € | 0,20 € | **1,40** | 0,70 € |

**Dospelý stravníci II. Finančné pásmo B**

|  |  |  |  |
| --- | --- | --- | --- |
| Materská škola | mesačný príspevok na náklady na nákup potravín | režijné náklady na obed | Úhrada spolu |
| Dospelí stravníci  | 2,20 € | 2,69 € | 4,89 € |

 Príspevok určený na úhradu stravy a režijne náklady sa uhrádza najneskôr do 25. dňa mesiaca predchádzajúceho mesiacu, v ktorom sa stravovanie poskytuje.

 Spôsob odhlasovania dieťaťa zo stravy:

dieťa je možné odhlásiť zo stravy najneskôr deň vopred do 14,00 hod cez webovú stránku Strava.cz, telefonicky alebo osobne v školskej jedálni. Podrobnejšie podmienky stravovania deti budú upravené v Prevádzkovom poriadku školskej jedálne.

**§ 5**

**Školská jedáleň pri ZŠ**

1. Za stravovanie stravníka v školskej jedálni a výdajnej školskej jedálni prispieva stravník, alebo zákonný zástupca stravníka na čiastočnú úhradu nákladov v školskej jedálni mesačne vo výške súčtu nákladov na:

 **a)nákup potravín podľa vekových kategórií stravníkov** v súlade s finančnými pásmami určenými Ministerstvom školstva SR – II.finančné pásmo A

 **b)a režijných nákladov nasledovne:**

|  |  |  |  |  |
| --- | --- | --- | --- | --- |
| Základná škola | mesačný príspevok na náklady na nákup potravín | režijné náklady na obed |  | spolu na deň s režijnými nákladmi |
| stravníci od 6-11 rokov | 1,50 € | 0,20 € |  | 1,70 € |

|  |  |  |  |  |
| --- | --- | --- | --- | --- |
| Základná škola | mesačný príspevok na náklady na nákup potravín | režijné náklady na obed | **dotácia** | spolu na deň s dotáciou |
| stravníci od 6-11 rokov | 1,50 € | 0,20 € | **2,10** | 0,00 € |
| Základná škola | mesačný príspevok na náklady na nákup potravín | režijné náklady na obed |  | spolu na deň s režijnými nákladmi |
| stravníci od 11-15 rokov | 1,70 € | 0,20 € |  | 1,90 € |
| Základná škola | mesačný príspevok na náklady na nákup potravín | režijné náklady na obed | **dotácia** | spolu na deň s dotáciou |
| stravníci od 11-15 rokov | 1,70 € | 0,20 € | **2,30** | 0,00 € |

**Dospelí stravníci II. Finančné pásmo B**

|  |  |  |  |
| --- | --- | --- | --- |
| Základná škola | mesačný príspevok na náklady na nákup potravín | režijné náklady na obed | Úhrada spolu |
| Dospelí stravníci  | 2,20 € | 2,69 € | 4,89 € |
|  |  |  |  |

Stanovenú sumu za stravovanie uhrádza zákonný zástupca:

1. dieťaťa materskej školy alebo žiaka základnej školy za odobratú stravu v danom stravovacom dni,
2. za neodobratú stravu v danom stravovacom dni, ak zákonný zástupca neodhlásil dieťa alebo žiaka najneskôr do 14.00 h predchádzajúceho pracovného dňa z poskytovania stravy v školskej jedálni alebo výdajnej školskej jedálni v danom stravovacom dni.
3. Príspevok zákonného zástupcu na režijné náklady určený podľa tohto článku nariadenia je na každý stravovací deň vo výške **0,20 eur.** U žiakov s dotáciou bude réžia uhradená z dotácie, ostatným žiakom budú réžiu uhrádzať zákonní zástupcovia.
4. Hodnota jedla pre iné fyzické osoby zahŕňa výšku finančného príspevku podľa zvoleného finančného pásma a skutočnú výšku režijných nákladov.
5. Obec Oravská Polhora, ako zriaďovateľ ŠJ, môže rozhodnúť o zrušení, alebo odpustení príspevku v prípadoch stanovených zákonom. To neplatí, ak ide o deti a žiakov, na ktoré sa poskytuje dotácia podľa § 4 zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky.
6. **Podmienkou pre poskytnutie dotácie na zabezpečenie obeda**  (ďalej len „stravy“)v súlade so zákonom č. 544/2010 Z. z. o dotáciách v pôsobnosti MPSVR SR v znení neskorších predpisov je, že:

 a) sa dieťa musí zúčastniť vyučovacieho procesu,

 b) strava musí byť odobratá,

 c) v prípade neodhlásenia dieťaťa z obedu, bude hodnota celého obeda hradená rodičom – v tomto prípade nárok na dotáciu zaniká, avšak obed si môže stravník odobrať do obedára v čase od 11,30 do 12,00 hod. iba v 1. deň neprítomnosti

1. Príspevok určený na úhradu stravy a režijne náklady sa uhrádza najneskôr do 25. dňa mesiaca predchádzajúceho mesiacu, v ktorom sa stravovanie poskytuje.

Spôsob odhlasovania dieťaťa zo stravy:

dieťa je možné odhlásiť zo stravy najneskôr deň vopred do 14,00 hod cez webovú stránku Strava.cz / prihlasovacie údaje Vám budú poskytnuté v príslušnej školskej jedálni/, telefonicky alebo osobne v školskej jedálni. Podrobnejšie podmienky stravovania deti budú upravené v Prevádzkovom poriadku školskej jedálne.

1. Podľa usmernenia z ÚPSVaR a v zmysle § 4 ods. 6 zákona o dotáciách, sa **dotácia na stravu poskytuje paušálne** vo vyššie uvedených sumách za každý deň, v ktorom sa dieťa zúčastnilo výchovno-vzdelávacej činnosti v MŠ alebo vyučovania v ZŠ a odobralo stravu, **a to aj v prípade ak zariadenie školského stravovania pripraví stravu v nižšej sume**. Dotácia na stravu je určená prioritne na zabezpečenie obeda a ak zariadenie školského stravovania pripraví stravu v nižšej sume ako je výška dotácie, uvedený rozdiel môže byť následne použitý napr. na skvalitnenie jedla, rozšírenie jedla o doplnkové jedlo alebo na úhradu režijných nákladov s cieľom skvalitnenia kultúry stravovania v zariadení školského stravovania. Napríklad, v prípade materských škôl, je možné z poskytnutej sumy dotácie na stravu pokryť okrem obeda, aj desiatu a olovrant, v niektorých prípadoch aj časť režijných nákladov.

§ 6

**Záverečné ustanovenia**

1. V zmysle ustanovenia § 6 ods. 3 zákona č. 369/1990 Zb. o obecnom zriadení v znení neskorších predpisov bol návrh doplnku č. 6/2021 Všeobecne záväzného nariadenia obce Oravská Polhora o výške príspevku na čiastočnú úhradu nákladov v školách a školských zariadeniach v zriaďovateľskej pôsobnosti obce Oravská Polhora zverejnený na úradnej tabuli obce Oravská Polhora a na internetovej stránke obce Oravská Polhora od 20.3.2023 do 28.4.2023.
2. Na tomto Doplnku všeobecne záväzného nariadenia sa uznieslo Obecné zastupiteľstvo v Oravskej Polhore dňa 13. apríla 2023 a schválilo ho uznesením č. 2/2023 .
3. Doplnok č. 9/2023 VZN č. 3/2009 **nadobúda účinnosť 1.5.2023.**
4. Doplnok č. 9/2023 VZN č. 3/2009 bude prístupný k nahliadnutiu po nadobudnutí účinnosti na obecnom úrade v Oravskej Polhore a na internetovej stránke obce Oravská

Polhora.

 Ing. Michal Strnál

 starosta obce